《送三文书院陈上舍入京》
宋代·林希逸

翁季能贤有月评，频年相与愧深情。三文书舍新求友，六馆英深喜得兄。

秋赋屡曾飞祢墨，夜寒未肯舍韩檠。殷勤拭目看双凤，同向龙飞榜策名。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。